Vilkas (pėstininkų kovos mašina)

Vilkas – Lietuvos kariuomenėje naudojama pėstininkų kovos mašina, bendros Vokietijos ir Nyderlandų kompanijos „ARTEC GmbH“ (bendra Krauss-Maffei Wegmann GmbH & Co ir Rheinmetall Landsysteme bei Rheinmetall Defence Nederland B.V. įmonė, įkurta 1999 m.) gaminamos ratinės šarvuotosios kovinės mašinos Boxer variantas.

Pradžioje prie „Boxer“ projekto dirbo Vokietijos, JK ir Prancūzijos įmonės, tačiau vėliau pastarosios dvi iš jo pasitraukė.

 Istorija 
kairėje|miniatiūra|PKM Vilkas (Boxer) prototipas 2016 m. birželio mėn.
2015 m. liepos 9 d. buvo pranešta, kad Lietuvos kariuomenės Sausumos pajėgos planuoja įsigyti vokiško varianto „Boxer“ šarvuočius.Lietuva ketina pirkti vokiškus „Boxer“ šarvuočius Tų pačių metų gruodžio 11 d. buvo patvirtintas 88 „Boxer“ kovinių mašinų įsigijimas.Lithuania to proceed with Germany’s Boxer in armoured vehicle purchase

2017 m. gruodžio 15 d. jau praėjus 16 mėnesių nuo sutarties pasirašymo, į Lietuvos kariuomenės Transporto priemonių ir technikos sandėlį buvo pristatytos pirmosios dvi Lietuvos kariuomenei skirtos BOXER mašinos. Įteikimo ceremonija įvyko gruodžio 18 d. Kaune. Kadangi pateikti BOXER buvo skirti vairuotojų mokymui, jie neturėjo bokštelio.

2019 m. liepos 9 d. Rukloje Lietuvos kariuomenei oficialiai perduoti pirmieji „Boxer“, kurie Lietuvoje vadinasi „Vilkais“. Tai – brangiausias pirkinys Lietuvos kariuomenės istorijoje, kainavęs virš 385 mln. eurų. 

Šiose kovos mašinose yra sumontuoti Izraelio gamybos ginkluotės bokšteliai, juose yra įkomplektuotos JAV gamintojo 30 mm patrankos MK-44S ir 7,62 mm kalibro kulkosvaidžiai. Taip pat ši transporto technika yra apginkluota Izraelio gamybos prieštankinėmis raketomis "Spike LR", kurios suteikia galimybę neutralizuoti šarvuotą techniką. 

Šios pėstininkų kovos mašinos suteikia padaliniams geras ugnies galimybes. Visiškai stabilizuotas, modernus nuotoliniu būdu valdomas bokštelis su pažangiausiu optiniu ir optiniu matomumu leidžia visai įgulai stebėti, aptikti ir identifikuoti ilgo nuotolio taikinius 360° kampu. Stabilizuotas 30 mm automatinis pabūklas leidžia tiksliai užfiksuoti judančius taikinius net važiuojant. Dviejų skirtingų tipų šaudmenys bokštelyje vieno mygtuko paspaudimu užtikrina misijos įvykdymą. Išskirtinai taikliai gali naikinti tiek priešo gyvąją jėgą, tiek techniką, taip pat suteikia tinkamą apsaugą viduje esantiems pėstininkams bei apsaugą nuo minų ir aptikimo. 

Modulinė BOXER konstrukcija leidžia lanksčiai prisitaikyti prie būsimų karinių užduočių ar besikeičiančių reikalavimų dėl vienodo pavaros modulio ir daugybės specifinių, greitai keičiamų misijos modulių.

2022 m. skelbta, kad Lietuva ketina įsigyti dar apie 100 pėstininkų kovos mašinų iš Vokietijos gamintojo. 2024 m. spalį Lietuva sudarė sutartį su Vokietijos konsorciumu ARTEC dėl papildomų 27 pėstininkų kovos mašinų „Vilkas“ įsigijimo.https://kam.lt/perkamas-papildomas-kiekis-pestininku-kovos-masinu-vilkas/ Perkamas papildomas kiekis pėstininkų kovos mašinų „Vilkas“ 

 Taip pat skaitykite 
 CV90 (pėstininkų kovos mašina)

 Šaltiniai 

Kategorija:Pėstininkų kovos mašinos
Kategorija:Lietuvos kariuomenės ginkluotė